ઘરની અંદર રાખવામાં આવતા ઇનડોર પ્લાન્ટ્સ ભેજ નિયંત્રણ કરવામાં સક્ષમ છે. એ ઘરની અંદરના વાતાવરણને ખૂબ જ સૂકું થતાં અટકાવે છે. એ શિયાળાના સૂકા દિવસો દરમ્યાન ખૂબ જરૂરી છે. જ્યારે જરૂર પડે ત્યારે આપોઆપ છોડવાઓ ભેજને નિયંત્રિત કરે છે, માટે ઘરની અંદર ભેજનું પ્રમાણ અને વાતાવરણ હંમેશાં યોગ્ય રહે છે. સૂકા વાતાવરણમાં ત્વચા સૂકી થઈ જાય છે તેમ જ શરદી અને ખાંસી જેવી તકલીફો પણ થઈ શકે છે. ઘણી વાર વાતાવરણમાં વધઘટ થતાં ભેજના પ્રમાણની છોડવાઓ પર પણ અસર થાય છે અને માટે જ છોડનાં પાંદડાંઓ કાળાશપડતાં થઈ જાય છે.